ddrg/super_eurlex huggingface dataset:
(7)

V zmysle posúdenia rizika je rozpočtová pozícia v programe vo všeobecnosti v súlade s úlohou odstrániť nadmerný deficit do roku 2008, ako odporúčala Rada, za predpokladu úplného a účinného vykonávania a posilnenia opatrení oznámených v programe v prípade, že hospodársky rast bude nižší, ako sa očakávalo. Po odstránení nadmerného deficitu sa program zameriava na úpravu, ktorá je v súlade s paktom. Pri zohľadnení rizík pre rozpočtové ciele sa však zdá, že rozpočtová pozícia v programe možno neposkytne dostatočnú bezpečnostnú rezervu proti prekročeniu referenčnej hodnoty deficitu 3 % HDP pri bežných makroekonomických výkyvoch do úplného konca programového obdobia. V dôsledku toho môžu riziká pre rozpočtové ciele ohroziť dosiahnutie strednodobého cieľa do roku 2010, ako sa predpokladá v programe. V rokoch nasledujúcich po odstránení nadmerného deficitu by si úprava smerom k strednodobému cieľu naznačená v programe mohla vyžiadať posilnenie opatrení na to, aby bola v súlade s Paktom stability a rastu, v ktorom sa uvádza, že v prípade členských štátov eurozóny a ERM II by malo ročné zlepšenie štrukturálneho salda dosiahnuť referenčnú hodnotu 0,5 % HDP a že úprava by mala byť vyššia v priaznivom hospodárskom období a mohla by byť nižšia v nepriaznivom hospodárskom období.
(9)

Predpokladá sa, že dlhodobý vplyv starnutia obyvateľstva na rozpočet v Dánsku je vyšší ako priemer v EÚ; pričom je obzvlášť ovplyvnený relatívne vysokým zvyšovaním výdavkov na dôchodky v pomere k HDP v nasledujúcich desaťročiach. Cieľom uceleného balíka reforiem prijatého v júni 2006 ako „Dohoda o budúcej prosperite, sociálnej starostlivosti a investíciách do budúcnosti“, alebo len „dohoda o sociálnej starostlivosti“, je však posun veku odchodu do dôchodku. Všeobecný vek odchodu do dôchodku, ako aj vek odchodu do predčasného dôchodku sa postupne zvýši o 2 roky a neskôr na toto zvýšenie nadviaže indexácia veku odchodu do dôchodku podľa zmien v očakávanej dĺžke života. „Dohoda o sociálnej starostlivosti “preto prispieva k potlačeniu dlhodobých trendov vývoja výdavkov, a tak zlepšuje udržateľnosť verejných financií. Okrem toho, počiatočná rozpočtová pozícia s vysokým štrukturálnym prebytkom značne prispeje k zmierneniu dlhodobého vplyvu starnutia obyvateľstva na rozpočet. Udržanie vysokých primárnych prebytkov zo strednodobého hľadiska prispeje k zníženiu rizika pre udržateľnosť verejných financií. Pri zohľadnení týchto trendov sa zdá, že pre Dánsko platí v súvislosti s udržateľnosťou verejných financií nízke riziko.
(15)

Z dokumentácie predloženej výrobcom je však jasné, že rôzne testy, ktoré údajne tvorili základ typovej skúšky, boli certifikované až siedmimi rozdielnymi orgánmi – Univerzita v Aachene, Kórejský inštitút strojov a materiálov (Korean Institute of Machinery and Materials), RIME, Nippon Kaiji Kyokai, Americký úrad námornej dopravy (American Bureau of Shipping), Lloyd's Register a Det Norske Veritas – v rôznom čase v období rokov 1987 až 2002.
—

osvedčenie č. JSH0408078 z 12. augusta 2004 a osvedčenie č. 431934 z 1. júla 2005 vystavené spoločnosťou Intertek ETL SEMKO, budova č. 86, 1198 Qinzhou Road, Šanghaj 200233, Čína pre spoločnosť Zhejiang Jinhua Max-power Tools Co., Ltd, v ktorých sa potvrdzuje zhoda uhlovej brúsky typu S1M-MP2-125 so smernicou o strojových zariadeniach a smernicou o nízkom napätí,
3.

Pevný rádioaktívny odpad (horľavý i nehorľavý) sa presunie na spálenie alebo likvidáciu do povolených lokalít v Spojenom kráľovstve. Nerádioaktívny pevný odpad a zvyškové látky, ktoré pri uvádzaní do životného prostredia neprekračujú stanovené úrovne kontaminácie, budú oslobodené od regulačnej kontroly a budú sa zneškodňovať ako bežný odpad alebo recyklovať či opätovne používať. Uskutoční sa to v súlade s kritériami ustanovenými v základných bezpečnostných normách (smernica Rady 96/29/Euratom).
(7)

V zmysle tohto hodnotenia rizika nemusí byť rozpočtová pozícia v programe dostatočná na zabezpečenie dosiahnutia strednodobého cieľa v roku 2009, ako sa predpokladá v programe. Zdá sa však, že počas obdobia programu bude poskytnutá dostatočná bezpečnostná rezerva proti prekročeniu hraničnej hodnoty deficitu na úrovni 3 % HDP pri bežných cyklických výkyvoch. Ďalšie štrukturálne rozpočtové opatrenia by sa mali zrealizovať v roku 2008 v kontexte vykonávania plánovanej rozpočtovej kontroly s cieľom posilniť tempo úprav smerom k strednodobému cieľu. Týmto sa zabezpečí splnenie cieľa vyváženého rozpočtu v roku 2008 v prípade, že nenastane žiadny prekvapujúci negatívny rast. V roku 2009 by ho mali podporiť opatrenia, najmä na strane výdavkov, aby bol v súlade so zlepšením referenčnej hodnoty 0,5 % HDP určenej v Pakte stability a rastu a aby sa strednodobý cieľ dosiahol podľa plánu. Rada taktiež poznamenáva, že rozpočtové plány na rok 2008 nie sú plne v súlade so smerovaniami rozpočtových politík euroskupiny z apríla 2007. Hoci sa miera zadlženosti môže oproti predpokladom uvedeným v programe znížiť menej, zdá sa, že v období programu bude dostatočne klesať smerom k referenčnej hodnote.
(2)

Poľsko v poslednej dobe dosiahlo pokrok pri vyrovnávaní deficitu v príjmoch v porovnaní s priemerom v rámci EÚ, keďže reálny rast HDP vzrástol z priemeru 4,5 % v rokoch 2003 až 2005 na viac ako 6 % v rokoch 2006 až 2007. Rast výstupu v odvetviach náročných na prácu podstatne zlepšil situáciu na trhu práce, keďže nezamestnanosť klesla z takmer 20 % v roku 2003 na 9,5 % v roku 2007. Pokles nezamestnanosti je okrem mimoriadneho rastu zamestnanosti aj výsledkom zníženia počtu pracovne aktívneho obyvateľstva z dôvodu migrácie. Okrem toho zmeny v stimuloch zamestnanosti podporené rastúcou emigráciou spôsobili v určitých odvetviach nedostatok pracovných síl. Zmenšujúci sa trh práce vytvára tlak na mzdy; ten spolu s vyššími cenami za potraviny a ropu negatívne pôsobí na infláciu HISC, ktorá sa po úspešnom umiernení v období od roku 2005 do prvej polovice roka 2007 ku koncu roka 2007 podstatne zvýšila. Deficit verejných financií klesal v priemere o viac ako 1 percentuálny bod ročne od svojho maxima v roku 2003 vo výške 6,25 % HDP až na 2 % HDP v roku 2007. V ostatných rokoch sa dosahovali celkovo lepšie výsledky v porovnaní so stanovenými cieľmi, a to vďaka prekvapivo pozitívnemu rastu, ktorého výsledkom boli mimoriadne príjmy, ako aj nezrealizovanie výdavkov v plánovanom rozsahu. Ďalšia konsolidácia rozpočtu bude v podstatnej miere závisieť od reformy systému sociálnych transferov (najmä predčasných starobných dôchodkov a invalidných dôchodkov) a zvýšenia počtu ľudí zapojených na trhu práce.
(3)

V makroekonomickom scenári, z ktorého program vychádza, sa predpokladá spomalenie rastu reálneho HDP z 3,8 % v roku 2007 na 3,1 % v priemere počas zvyšnej časti obdobia programu. Na základe informácií, ktoré sú v súčasnosti k dispozícii (3), sa zdá, že tento scenár je priaznivý počas celého obdobia programu. V roku 2008 sa očakáva, že inflačné tlaky, očakávania nižšieho rastu, ako aj vývoj v sektore bývania ovplyvnia disponibilný príjem a budú viesť k nižšiemu rastu HDP, ako sa predpokladá v programe. Zloženie rastu uvedené v programe je takisto priaznivé, najmä pokiaľ ide o postup úpravy sektora bytovej výstavby. Hoci sa v programe očakáva spomalenie investícií do bývania, v predikciách útvarov Komisie z jesene 2007 sa počíta so zužovaním sektora už od roku 2008, čo spôsobí stagnáciu celkových investícií v roku 2009. Príspevok čistého vývozu k rastu by sa však z dôvodu nižšieho dovozu mohol v porovnaní s programom zlepšiť. Projekcie programu týkajúce sa inflácie sa z hľadiska najnovších dostupných informácií o cenách potravín a ropy zdajú byť podhodnotené.
(7)

V zmysle tohto hodnotenia rizika sa zdá, že rozpočtová pozícia v programe nepostačuje na zabezpečenie dosiahnutia strednodobého cieľa do roku 2009, ako sa predpokladá v programe. Mohlo by dôjsť najmä k zhoršeniu štrukturálneho salda v roku 2008 v dôsledku plánovaných opatrení, ktoré spôsobujú zníženie príjmov a zvýšenie výdavkov, keďže Litva, ktorá v súčasnosti prechádza obdobím silného rastu, by mala vyvinúť úsilie na dosiahnutie štandardnej úrovne ročného štrukturálneho zlepšenia nad 0,5 % HDP. Tempo úprav smerom k strednodobému cieľu, ktoré sa predpokladá v programe, by sa preto malo zvýšiť, najmä v roku 2008, aby bolo v súlade s paktom stability a rastu. Po plánovanom splnení strednodobého cieľa pozícia fiškálnej politiky, ktorá sa predpokladá v programe, je v súlade s paktom stability a rastu. Vzhľadom na pretrvávajúce zahraničné a domáce tlaky by však bola vhodná prísnejšia fiškálna politika, ako sa v súčasnosti plánuje.
(7)

Vzhľadom na toto posúdenie rizika, najmä z hľadiska lepšieho výsledku v roku 2007 oproti očakávaniu, sa zdá, že rozpočtový prístup v programe je v súlade s trvalým odstránením nadmerného deficitu do roku 2008, ako odporúča Rada. Toto je podmienené pokračujúcim obmedzovaním výdavkov a podrobným monitorovaním fiškálneho dosahu daňových reforiem v programe stability. Počas obdobia programu sa však pri bežných makroekonomických výkyvoch nedosiahne dostatočná rezerva proti prekročeniu hraničnej hodnoty deficitu 3 % HDP. V rokoch po odstránení nadmerného deficitu by sa mala posilniť rýchlosť úprav smerom k strednodobému cieľu uvedenému v programe a mala by sa opierať o opatrenia v súlade s paktom stability a rastu. Hoci Česká republika zažíva obdobie silného rastu, cieľ programu na rok 2010 znamená, že v rokoch 2011 – 2012 sa bude musieť vykonať výrazná úprava, aby sa strednodobý cieľ dosiahol do roku 2012.
(2)

Malta, ktorej rast HDP sa od roku 2004 nachádza na ceste konsolidácie, sa 1. januára 2008 pripojila k eurozóne. Slabá hospodárska výkonnosť po roku 2000 bola čiastočne dôsledkom vonkajších faktorov, ktorým bola Malta v značnej miere vystavená preto, lebo predstavuje malé otvorené hospodárstvo opierajúce sa o také odvetvia, ako je turistický ruch a elektronický priemysel, ktoré sa ukázali ako veľmi nestále. Domáce štrukturálne nedostatky vysvetľujú aj pomalý rast HDP. Produktivita sa v období medzi rokmi 2001 a 2003 ročne znižovala v priemere o 1 %. Okrem toho výrazný nárast miezd viedol k prudkému zvýšeniu jednotkových nákladov práce a v dôsledku toho k strate vonkajšej konkurencieschopnosti. Od roku 2004 sa hospodárska výkonnosť zlepšovala vďaka priaznivým cyklickým podmienkam, ale aj vďaka zmierneniu mzdových požiadaviek a obnoveniu produktivity. Po fiškálnej stránke vstup do eurozóny nasledoval po období výraznej konsolidácie – pričom dlh vyjadrený ako percentuálny podiel na HDP od roku 2005 klesal – ako aj smerovania k nižšej inflácii. V tejto súvislosti rozšírenie manévrovacieho priestoru pre fiškálnu politiku, ktoré by sa mohlo dosiahnuť pokračovaním v ďalšej rozpočtovej konsolidácii a prostredníctvom reforiem výdavkov, konkrétne v oblasti rýchlo sa zvyšujúcich výdavkov na zdravotnú starostlivosť, predstavuje pre Maltu náročnú výzvu v súvislosti s jej schopnosťou prispôsobiť sa asymetrickým výkyvom. Okrem toho takéto reformy výdavkov by zvýšili dlhodobú udržateľnosť verejných financií a zároveň by umožnili presmerovanie výdavkov do kategórií podporujúcich rast, čo by pomohlo posilniť produktivitu. Vyššia produktivita spolu s pokračujúcou umiernenosťou v mzdovej oblasti by podporila konkurencieschopnosť – ďalší problém, ktorému čelí maltské hospodárstvo predovšetkým v súvislosti s eurozónou.
(3)

V makroekonomickom scenári, ktorý je základom programu, sa predpokladá, že reálny rast HDP sa spomalí z 5,8 % v roku 2007 na 4,6 % v roku 2008 a 4,1 % v roku 2009, pričom ku koncu obdobia programu sa zvýši na 4,5 %. Zdá sa, že tento scenár, hodnotený na základe v súčasnosti dostupných informácií (2), je založený na reálnych predpokladoch rastu, hoci od vypracovania programu stability vzrástli riziká na rok 2008 vyplývajúce z vonkajšieho prostredia. Po neočakávanom zvýšení inflácie v roku 2007 sú prognózy programu týkajúce sa inflácie podstatne vyššie ako v minuloročnom scenári. Stále sa však zdá, že tieto prognózy sú na rok 2008 podhodnotené vzhľadom na najnovší vývoj cien potravín a energií. Druhostupňové účinky silného nárastu inflácie v roku 2007, ako aj nárast miezd vo verejnom sektore rozšírený do súkromného sektora by mohol viesť k širšej inflácii odlišnej od situácie vo zvyšku eurozóny. Ak by tento stav pretrval, mohlo by to vyvolať menej priaznivý vývoj konkurencieschopnosti v porovnaní s predpokladmi programu.
(5)

Cieľom zákona o štátom rozpočte na rok 2009 je prebytok verejných financií v rozsahu 3 % HDP. Zákon zahŕňa určité diskrečné opatrenia, ktoré by mali celkový neutrálny vplyv na rozpočet. Na strane príjmov by sa vplyv zníženia miery odvodov do verejného dôchodkového fondu o 4 % vyrovnal zvýšením sadzby príspevkov na zdravotníctvo o 2 % a priemernými prahovými hodnotami pre povinné minimálne poistené príjmy o 26,5 % v nominálnom vyjadrení. Na strane výdavkov sa plánuje, že sa primárne výdavky zvýšia, najmä v dôsledku vyšších sociálnych platieb a kompenzácie zamestnancov. Dôchodky sa zvýšia o takmer 20 % v dvoch krokoch od 1. apríla a 1. júla. Predpokladá sa, že mzdový fond vo verejnom sektore sa zvýši o 10 %. S cieľom zabezpečiť dosiahnutie rozpočtových cieľov sa opätovne zaviedlo pravidlo obmedzujúce platbu neúrokových výdavkov (okrem prevodov sociálneho zabezpečenia) na 90 % rozpočtových prostriedkov v prípade horších príjmov oproti očakávaniu. V zákone o štátnom rozpočte na rok 2009 sa dokonca ustanovujú nižšie platby, ak nedostatočná výkonnosť konsolidovaných verejných príjmov klesne na úroveň, ktorá by viedla k negatívnemu rozpočtovému saldu.
(8)

Podľa prognóz z roku 2005, ktoré vychádzajú zo spoločnej metodiky, dlhodobý vplyv starnutia obyvateľstva na rozpočet je vyšší ako priemer v EÚ; preto sa hodnotí dlhodobá udržateľnosť Českej republiky ako veľmi ohrozená. Zaviedli sa počiatočné fázy dôchodkovej reformy a reformy zdravotníctva, ktorými sa výdavky znížia. V oboch oblastiach však treba urobiť ešte viac pri súčasnom zohľadnení zásad rovnosti, dostupnosti a udržateľnosti. Hoci sa rozpočtová pozícia v roku 2008 podľa odhadov v programe výrazne zlepšila, je to do veľkej miery skôr z dôvodu lepšej východiskovej pozície v roku 2007 ako vďaka diskrečným opatreniam, pričom ju stále zhoršuje vplyv starnutia obyvateľstva. Dosiahnutie primárnych prebytkov v strednodobom horizonte a vykonávanie ďalších štrukturálnych opatrení zameraných na obmedzovanie výdavkov súvisiacich so starnutím obyvateľstva by znížilo riziká pre dlhodobú udržateľnosť verejných financií.
(7)

Rozpočtové výsledky podliehajú počas obdobia programu rizikám. V kontexte súčasných medzinárodných hospodárskych a finančných podmienok súvisí hlavný zdroj neistoty s makroekonomickým scenárom, ktorý sa zdá byť založený na priaznivých predpokladoch rastu. Z toho vyplýva, že inou možnosťou je scenár, podľa ktorého by nižší rast HDP, ako sa očakáva, znížil rast príjmov a ohrozil by zníženie pomeru výdavkov k HDP, ktoré sa predpokladá v programe. V menšom rozsahu podliehajú určitej neistote dodatočné krátenia výdavkov, ktoré sa dajú dosiahnuť prostredníctvom nedávno prijatých opatrení, konkrétne na úrovni verejnej správy. Vývoj pomeru dlhu k HDP by mohol byť menej priaznivý, ako sa predpokladá v programe, vzhľadom na riziká makroekonomických a rozpočtových scenárov, ako aj na neistotu týkajúcu sa vplyvu poskytnutých záruk a finančných aktív nadobudnutých v súvislosti s balíkom na záchranu finančného sektora. Zvyšovanie zadlženosti súvisiacej s opatreniami prijatými na podporu finančného sektora by sa však v neskoršom štádiu zvrátilo, ak by bola schéma podpory a s ňou súvisiace finančné operácie úspešné.
(10)

Orgány Spojeného kráľovstva v reakcii na finančnú krízu prijali viaceré politické opatrenia zamerané na stabilizáciu finančného sektora a podporu poskytovania úverov. Systém záruk za úvery poskytuje záruky pri krátkodobých obligáciách vydaných bankami na prefinancovanie ich splatného veľkoobchodného dlhu. Okrem toho osobitný systém pre likviditu, ktorý Bank of England používala do januára 2009, umožnil zapojeným bankám previesť nelikvidné aktíva na pokladničné poukážky Spojeného kráľovstva. Tento systém nahradila Bank of England systémom zliav (discount window facility), ktorý bankám naďalej poskytuje prístup k dlhodobej likvidite, avšak pri použití rozsiahlejšieho portfólia zabezpečení. Okrem znárodnenia dvoch finančných inštitúcií, Northern Rock vo februári 2008 a Bradford & Bingley v septembri 2008, vláda vložila štátny kapitál vo výške 37 miliárd GBP (2,5 % HDP) do viacerých bánk. Od februára 2009 štátna pokladnica oprávni Bank of England aj na kúpu cenných papierov súkromného sektora až do výšky 50 miliárd GBP (3,5 % HDP). V januári 2009 vláda takisto oznámila systém, ktorý by bankám ponúkal poistenie proti stratám pri aktívach, ktoré boli z najväčšej časti postihnuté súčasným hospodárskym poklesom, pričom vo vyhlásení Úradu pre finančné služby (FSA) o regulácií kapitálových požiadaviek sa uviedlo, že banky môžu počas hospodárskeho poklesu vyčerpať kapitálové rezervy, čím sa umožní nepretržité poskytovanie pôžičiek.
(13)

Fiškálna pozícia, meraná zmenou štrukturálneho salda, v ktorej sa zohľadňujú riziká pre rozpočtové prognózy, je v roku 2009 expanzívna. To je vo všeobecnosti v súlade s Paktom stability a rastu, v ktorom sa uvádza, že úprava by mala byť vyššia v priaznivom hospodárskom období a mohla by byť nižšia v nepriaznivom hospodárskom období. Vzhľadom na významné riziká týkajúce sa vývoja salda verejných financií a verejného dlhu existuje riziko, že zhoršenie verejných financií negatívne ovplyvní ich dlhodobú udržateľnosť. Na druhej strane sa očakáva, že pre dlhodobú udržateľnosť budú v určitom rozsahu prospešné plánované opatrenia na ďalšie zvýšenie zapojenia sa do trhu práce, ako je ukončenie prevoditeľnosti všeobecných daňových dobropisov a zavedenie dobropisov na získané dane z príjmu zamerané na to, aby nízkokvalifikovaná práca oplatila. Napokon, pri zohľadnení uvedených rizík pre prognózy dlhu sa pomer dlhu k HDP nemusí udržať v rámci referenčnej hodnoty počas celého obdobia programu.
(2)

Zatiaľ čo základy fínskeho hospodárstva a domáci finančný sektor sú zdravé, svetová kríza hlboko zasiahla do výkonnosti priemyselných odvetví krajiny, ktoré sa vo veľkej miere orientujú na vývoz. Aj keď roky 2009 a 2010 prinesú pre domácnosti výhody v podobe značného zvýšenia miezd, zníženia daní a nižšej inflácie, dôvera spotrebiteľov a podnikov bola napriek tomu otrasená, čo spôsobilo zníženie súkromnej spotreby a investícií. V priebežnej predpovedi útvarov Komisie z januára 2009 sa v roku 2009 predpokladá zníženie HDP o viac ako 1 % a jeho postupné zvyšovanie počas roka 2010 v súvislosti s očakávanou stabilizáciou svetových trhov. Napriek tomu, že hospodárstvo rýchlo vstúpilo do recesie, príjmy z daní ako celok zostali v roku 2008 celkom stabilné v dôsledku pružnosti trhu práce, najmä v prvej polovici roka, a pevného rastu osobných príjmov. Očakáva sa, že v roku 2008 dosiahne prebytok verejných financií 4,5 % HDP. Vzhľadom na to, že hospodársky pokles v roku 2009 je spôsobený výpadkom vonkajšieho dopytu a istoty, pričom sa očakáva, že základy fínskeho hospodárstva zostanú celkovo pevné, v programe sa na rok 2009 počíta so značným fiškálnym stimulom, ktorý má podporiť domáci dopyt s cieľom udržať zamestnanosť počas recesie.
(12)

Litva prijala konsolidačný program, ktorý je primeranou reakciou na potrebu nápravy makroekonomických nerovnováh. Rozpočtové výsledky sú však vystavené značným rizikám zhoršenia. Okrem toho úprava by mala mať oporu v dodatočných opatreniach, zvlášť v posledných rokoch programu. Hoci sa zdá, že počnúc rokom 2009 sa počas všetkých rokov dodržiava v programe bezpečnostná rezerva pre prípad normálnych cyklických výkyvov, nemusí to byť dostatočné na to, aby sa predišlo porušeniu 3 % prahu HDP v rokoch 2009 a 2010, vzhľadom na existujúce riziká a vážne spomalenie hospodárskeho rastu. Predpokladá sa, že fiškálna pozícia, tak ako je hodnotená podľa zmeny štrukturálneho (primárneho) salda, bude od roku 2009 do roku 2011 reštriktívna. V súvislosti s členstvom Litvy v ERM II a potrebou zlepšiť konkurencieschopnosť hospodárstva v oblasti nákladov sa vyžaduje náprava predchádzajúceho vysokého rastu miezd.
(12)

Lotyšsko prijalo konsolidačný program v súlade so zámerom znížiť vonkajšiu a vnútornú nerovnováhu a v súlade s požiadavkami pomoci EÚ určenej na zníženie deficitu platobnej bilancie, ako aj v súlade s podmienkami medzinárodných poskytovateľov úverov. Zmena štrukturálneho salda podľa spoločne odsúhlasenej metodiky neodráža veľmi silné úsilie zamerané na fiškálnu konsolidáciu v roku 2009 najmä z dôvodu neobyčajne kolísavých príjmov. Podľa konvergenčného programu sa odhaduje, že po tomto roku bude fiškálna pozícia reštriktívna. Ak sa vezme do úvahy chýbajúci priestor pre fiškálne manévrovanie a potreba napraviť ekonomické nerovnováhy, fiškálna pozícia sa javí ako primeraná, i keď v roku 2009 by mohla byť reštriktívnejšia, ak je to potrebné na dosiahnutie cieľového základného deficitu. V kontexte členstva Lotyšska v ERM II a potreby zlepšiť konkurencieschopnosť hospodárstva v oblasti nákladov orgány umožnili prispôsobenie miezd v súkromnom sektore produktivite prostredníctvom zníženia úrovne odmeňovania vo verejnom sektore a znižujú aj počet zamestnancov vo verejnom sektore. Zdá sa, že rozpočtový scenár v programe je v súlade so záväzkami prijatými v kontexte pomoci EÚ určenej na zníženie deficitu platobnej bilancie do roku 2011 pod 3 %, hoci podlieha rizikám. V programe sa však neuvádzajú dostatočne podrobné údaje o opatreniach potrebných na dosiahnutie cieľových hodnôt v rokoch 2010 a 2011.
(8)

Dlhodobý vplyv starnutia obyvateľstva na rozpočet v Írsku je výrazne nad priemerom EÚ, najmä v dôsledku pomerne vysokého plánovaného nárastu výdavkov na dôchodky v nadchádzajúcich desaťročiach. Rozpočtová pozícia v roku 2008, ktorá sa predpokladá v programe a ktorá je výrazne horšia ako východisková pozícia v predchádzajúcom programe, prenáša vplyv starnutia obyvateľstva na rozpočet na medzeru udržateľnosti. Ak by sa za základ považovala rozpočtová pozícia na rok 2009, ako sa plánuje v priebežnej predikcii útvarov Komisie, medzera týkajúca sa udržateľnosti by sa výrazne rozšírila. Hoci sa v Národnom dôchodkovom rezervnom fonde (NPRF) nahromadili aktíva s cieľom predfinancovať časť budúcich výdavkov na dôchodky, predpokladá sa, že v programovom období hrubý dlh prekročí referenčnú hodnotu uvedenú v zmluve. Znížením vysokého primárneho deficitu v strednodobom horizonte, ako sa predpokladá v programe, a implementáciou reformných opatrení, ktoré obmedzujú podstatný nárast výdavkov spojených so starnutím, by sa prispelo k zníženiu vysokých rizík pre udržateľnosť verejných financií. Uvedené riziká spojené so mechanizmami na stabilizáciu finančného sektora, ktoré Írsko zaviedlo, by mohli mať potenciálny negatívny vplyv na dlhodobú udržateľnosť verejných financií, predovšetkým prostredníctvom ich vplyvu na verejný dlh, ak by sa náklady na štátnu podporu v plnej miere v budúcnosti nevrátili.
(8)

Dlhodobý vplyv starnutia obyvateľstva na rozpočet je výrazne vyšší ako priemer EÚ, najmä v dôsledku pomerne vysokého nárastu výdavkov na dôchodky ako podielu HDP počas nadchádzajúcich desaťročí. I keď silná rozpočtová pozícia do roku 2007 prispela k čiastočnému vyrovnaniu plánovaného dlhodobého vplyvu starnutia obyvateľstva na rozpočet, výsledok vývoja rozpočtu plánovaného v programe by bol opačný. Takisto, ak by sa rozpočtová pozícia na rok 2009 podľa prognózy uvedenej v priebežnej predpovedi útvarov Komisie považovala za východiskovú pozíciu, rozdiel v udržateľnosti by sa vo vzťahu k poslednej aktualizácii podstatne zväčšil. Zlepšenie primárneho salda v strednodobom horizonte a zavádzanie ďalších štrukturálnych opatrení zameraných na obmedzenie výrazného nárastu výdavkov súvisiacich s vekom by prispelo k zníženiu vysokých rizík pre dlhodobú udržateľnosť verejných financií.